1.

Articolul 1 se modifică după cum urmează: (a) alineatul (3) se înlocuiește cu următorul text: „(3) Alineatele (1) și (2) nu se aplică: (a) furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv pentru sprijinirea personalului Organizației Națiunilor Unite, inclusiv din cadrul Misiunii de asistență a Organizației Națiunilor Unite în Somalia (UNSOM), sau pentru utilizarea de către acesta; (b) furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv pentru sprijinirea Misiunii de tranziție a Uniunii Africane în Somalia (ATMIS) și a partenerilor săi strategici sau pentru utilizarea de către aceștia, care își desfășoară activitatea exclusiv în cadrul celui mai recent concept strategic de operații al Uniunii Africane (UA) și în cooperare și coordonare cu ATMIS; (c) furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv pentru sprijinirea sau utilizarea de către: activitățile de formare și de sprijin ale Uniunii Europene, Turcia, Regatul Unit al Marii Britanii și Irlandei de Nord și Statele Unite ale Americii, precum și de orice alte forțe statale care fie își desfășoară activitatea în cadrul Planului de tranziție pentru Somalia (STP), fie au un acord privind statutul forțelor sau un memorandum de înțelegere cu Guvernul Federal al Somaliei (FGS) în scopul aplicării Rezoluției 2662 (2022) a ONU, cu condiția să informeze Comitetul pentru sancțiuni cu privire la încheierea unor astfel de acorduri; (d) furnizării, vânzării sau transferului de armament și materiale conexe de orice tip și furnizării de consultanță tehnică, asistență financiară și de altă natură, precum și de instruire în legătură cu activitățile militare, destinate exclusiv pentru dezvoltarea instituțiilor de securitate și polițienești de la nivel național și local din Somalia, în vederea asigurării securității poporului somalez. Livrarea articolelor care figurează în anexele II și III și furnizarea de consultanță tehnică, asistență financiară și de altă natură, precum și de instruire în legătură cu activitățile militare fac obiectul cerințelor relevante privind aprobarea sau notificarea, după cum urmează: (i) furnizarea, vânzarea sau transferul de armament și materiale conexe de orice tip prevăzute în anexa II, destinate exclusiv pentru dezvoltarea instituțiilor de securitate și polițienești din Somalia în vederea asigurării securității poporului somalez, fac obiectul aprobării prealabile de către Comitetul pentru sancțiuni, astfel cum se prevede la alineatul (4) de la prezentul articol, și pot fi furnizate în cazul în care Comitetul pentru sancțiuni nu emite o decizie negativă în termen de cinci zile lucrătoare de la primirea unei astfel de notificări din partea Somaliei, a statelor membre sau a organizațiilor internaționale, regionale și subregionale care furnizează asistență; (ii) furnizarea, vânzarea sau transferul de armament și materiale conexe de orice tip prevăzute în anexa III, destinate exclusiv pentru dezvoltarea instituțiilor de securitate și polițienești din Somalia în vederea asigurării securității poporului somalez, fac obiectul unei notificări prealabile a Comitetului pentru sancțiuni transmise în scop informativ, astfel cum se prevede la alineatul (4) de la prezentul articol, cu cinci zile lucrătoare înainte, de către Somalia, statele membre sau organizațiile internaționale, regionale și subregionale care furnizează asistență; (e) furnizării, vânzării sau transferului de îmbrăcăminte de protecție, inclusiv veste antiglonț și căști militare, exportate temporar în Somalia de către personalul ONU, reprezentanții presei, personalul umanitar, personalul de asistență pentru dezvoltare și personalul asociat, exclusiv pentru uzul personal al acestora; (f) furnizării, vânzării sau transferului de echipament militar neletal de către statele membre sau de către organizații internaționale, regionale sau subregionale, destinat exclusiv unor scopuri umanitare sau de protecție.” (b) alineatul (4) se înlocuiește cu următorul text: „(4) Autoritățile somaleze au principala responsabilitate pentru notificarea Comitetului pentru sancțiuni cu privire la orice livrare către instituțiile de securitate și polițienești din Somalia de armament și de materiale conexe de orice tip care figurează în anexa II și în anexa III, astfel cum se prevede la alineatul (3) litera (d) de la prezentul articol. Notificările includ informații privind fabricantul și furnizorul de armament și de materiale conexe de orice tip, o descriere a armamentului și a muniției, inclusiv tipul, numerele de serie, calibrul și cantitatea, data și locul propuse pentru livrare și toate informațiile relevante privind unitatea de destinație vizată sau privind locul de stocare vizat.” (c) alineatul (4a) se înlocuiește cu următorul text: „(4a) Somalia sau statul membru furnizor sau organizația internațională, regională ori subregională care furnizează asistența transmite Comitetului pentru sancțiuni, în termen de 30 de zile de la livrarea armamentului și a materialelor conexe de orice tip, o notificare ulterioară livrării sub forma unei confirmări scrise a finalizării livrării, inclusiv numerele de serie pentru armamentul și materialele conexe de orice tip livrate, informații privind transportul, conosamentul, manifestele încărcăturii sau listele de colisaj, precum și locul specific de depozitare.” (d) alineatul (4b) se elimină; (e) alineatul (5) se înlocuiește cu următorul text: „(5) Se interzice furnizarea, revânzarea, transferul sau punerea la dispoziție pentru utilizare a oricăror arme sau echipamente militare vândute sau furnizate, în conformitate cu articolul 1 alineatul (3) litera (d), exclusiv în scopul dezvoltării instituțiilor de securitate și polițienești din Somalia, către orice persoană fizică sau entitate care nu se află în serviciul instituțiilor de securitate și polițienești din Somalia cărora aceste arme sau echipamente le-au fost vândute sau furnizate inițial ori către statul membru vânzător sau furnizor ori organizația internațională, regională sau subregională vânzătoare sau furnizoare.”